KLASA: 602-02/25-16/01

Telefon: +385 (0)44 683 080  
OIB: 28990867382  
E-mail: ured@ss-tujevica-kt.skole.hr  
Web: http://ss-tujevica-kt.skole.hr/

**Srednja škola Tina Ujevića Kutina**Mate Lovraka 3, 44320 Kutina

URBROJ: 2176-58-25-01

Kutina, 7. siječnja 2025.

**Protokol o postupanju u kriznim situacijama, kontroli ulaska i izlaska**

**u Srednjoj školi Tina Ujevića**

# **Uvod**

S ciljem osiguravanja veće sigurnosti u Školi pravila definirana ovim Protokolom odnose se na sve osobe za vrijeme boravka u školskoj ustanovi uključujući učenike, radnike, roditelje ili skrbnike i druge vanjske posjetitelje.

Svi učenici, radnici, roditelji i drugi vanjski posjetitelji dužni su biti upoznati s ovim Protokolom te se istog pridržavati.

# **Kontrola pristupa prostorima školske ustanove**

## Zaključavanje i nadzor ulaza u prostore školske ustanove

Ulazna vrata Škole , kao i svi ostali ulazi i izlazi, trebaju biti zaključani tijekom cijelog radnog vremena na način da su osigurani evakuacijski izlazi, osim u posebnim okolnostima koje odobri ravnatelj. U svrhu osiguranja evakuacijskih izlaza pokraj svakog evakuacijskog izlaza nalazi se ormarić s ključem toga izlaza. Škola radi u jednoj smjeni, s trajanjem nastave od 7,10 do 14,50 po rasporedu petodnevnog nastavnog tjedna. U svrhu ulaska učenika u Školu prije početka i izlaska nakon završetka nastavnoga dana, glavna vrata su otključana 30 minuta prije 8,00 sati i 15 minuta nakon 14,00 sati.

Ulazna vrata otvara i zatvara dežurni radnik na ulazu.

U slučaju uočavanja neuobičajenog ponašanja osoba u prostorima Škole, dežurni radnici dužni su o tome odmah obavijestiti ravnatelja ili pedagoginju. U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija.

## Ulasci i izlasci tijekom odmora učenika

Tijekom malog odmora učenicima nije dopušteno napuštanje školske ustanove.

* 1. **Ulazak roditelja i drugih vanjskih posjetitelja u školsku ustanovu**

Roditelji/skrbnici te druge osobe koje nisu učenici Škole ne smiju bez dopuštenja ulaziti u ustanovu.

Roditelji/skrbnici mogu obavljati razgovore s razrednicima, stručnom službom ili ravnateljem Škole isključivo s prethodnom najavom odnosno ako se radi o informacijama za roditelje, u dane primanja roditelja ili u drugo vrijeme koje odredi razrednik. Kontakti stručne službe i ravnatelja nalaze se na stranicama škole: <https://ss-tujevica-kt.skole.hr/kontakt/>

Roditelji/skrbnici se prilikom dolaska na dogovoren sastanak javljaju na ulazu dežurnom radniku koji će o njihovom dolasku obavijestiti razrednike, stručnu službu ili ravnatelja, a u Školu mogu ući jedino uz pratnju te ukoliko imaju unaprijed dogovoren sastanak. Nakon sastanka je radnik dužan ispratiti stranku iz Škole.

Dežurni radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do mjesta sastanka, a nakon završetka roditeljskog sastanka razrednik prati roditelje do izlaza.

Informacije za roditelje održavaju se u za to predviđenoj prostoriji u prizemlju Škole.

Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove.

* 1. **Pregled osoba i predmeta učenika i drugih posjetitelja školskih ustanova**

Dežurni radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

* učenika i njihovih predmeta (odjeća, torba i dr.)
* drugih osoba koje ulaze u školsku ustanovu i njihovih predmeta (torbe i dr.).

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u Školu.

* 1. **Najam prostora Škole trećim osobama**

# Osobe koje u nenastavno vrijeme, sukladno ugovoru, koriste prostore škole za sportske, edukativne, poslovne ili druge svrhe (npr. sportske udruge i sl., u daljnjem tekstu: ugovorni korisnici) dužni su na ugovorene termine doći u za to u ugovoru predviđeno vrijeme, odnosno 10 minuta prije početka termina te napustiti prostor Škole u roku od 15 minuta nakon završetka termina te se mogu kretati samo u prostoru školske dvorane koja je odvojena od glavne zgrade Škole.

Popis osoba koje koriste dvoranu obvezni su voditi njihovi treneri/voditelji grupe građana.

Ugovorni korisnici u dvoranu ulaze na glavna vrata sportske dvorane.

Školska ustanova će još naknadno s Osnivačem odrediti uvjete provođenja Protokola koji se odnose na ugovorne korisnike.

# **Edukacija i informiranje učenika, radnika i roditelja**

Škola će sve radnike, učenike i roditelje informirati o ovom Protokolu i pravilima ponašanja u školskoj ustanovi, kao i redovito informirati roditelje o sigurnosnim mjerama i procedurama putem Internet stranica Škole: https://ss-tujevica-kt.skole.hr/

Roditelji/skrbnici su se u Školi dužni ponašati kulturno i s poštovanjem se obraćati djelatnicima. Zabranjeno je verbalno ili fizički napadati djelatnike Škole. U Školi se ne podržava niti jedan oblik nasilničkog ponašanja, bilo da se radi o učenicima, djelatnicima ili roditeljima odnosno svim drugim posjetiteljima Škole, a u slučaju pojave istog djelatnici su dužni odmah o tome obavijestiti ravnatelja i nadležnu policijsku postaju. Navedene odredbe se također primjenjuju na sve osobe koje nisu djelatnici ili učenici Škole.

Škola je obvezna provoditi simulacije evakuacije i drugih kriznih situacija najmanje dva puta godišnje. Po potrebi će se uključiti roditelji u navedene radionice i simulacije sigurnosnih procedura.

Škola kontinuirano surađuje s lokalnom zajednicom i Osnivačem (Sisačko-moslavačkom županijom) na dodatnom osiguranju školskog okruženja.

Škola raspolaže popisom svih relevantnih hitnih brojeva (policija, hitna pomoć, vatrogasci, civilna zaštita) koji su postavljeni na vidljiva mjesta.

# **Uspostava sigurnosnog tima**

U Školi djeluje Školski sigurnosni tim koji će na redovitim sastancima analizirati potencijalne sigurnosne prijetnje i evaluaciju mjera.

Povjerenstvo za sigurnost čine ravnatelj, psihologinja, jedan nastavnik, jedan tehnički radnik škole i predstavnik roditelja.

Na sastanke Povjerenstva za sigurnost mogu biti pozvani predstavnici osnivača Škole, policije, civilne zaštite, socijalnog rada, zdravstva i drugih relevantnih dionika.

# **Međuresorna suradnja**

Radi ostvarivanja sigurnosti, suradnja s lokalnom policijskom postajom i drugim relevantnim dionicima obvezan je i ključni element sigurnosnog sustava školske ustanove. Takva suradnja omogućuje pravodobno prepoznavanje potencijalnih sigurnosnih rizika te osigurava dodatnu potporu u rješavanju specifičnih izazova.

Obvezno je održavanje redovitih koordinacijskih sastanaka s lokalnim timovima proizišlim iz Sporazuma o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini i Protokola o postupanju u slučaju nasilja među djecom i mladima.

Nastavlja se provedba zajedničkih preventivnih i edukativnih projekata i aktivnosti radi podizanja svijesti učenika i radnika školske ustanove o odgovornom ponašanju i važnosti pridržavanja sigurnosnih pravila.

# **Evaluacija i unapređenje internih protokola školske ustanove**

Škola je obvezna izraditi Procjenu postojećeg stanja i analizu rizika temeljem koje će se izraditi Plan sigurnosti školske ustanove, odnosno definirati mjere sigurnosti i zaštite školske ustanove, a najkasnije do kraja nastavne godine 2024./2025.

Školska je dužna redovito pratiti učinkovitost mjera sigurnosti koje su definirane internim aktima školske ustanove te je nužna periodična revizija mjera sigurnosti na temelju povratnih informacija od radnika, učenika i roditelja ili novih okolnosti.

Škola od tehničkih uvjeta raspolaže s vanjskim i unutarnjim video nadzorom u tijeku je ugradnja elektronske brave na glavni ulaz u školu, a u suradnji s osnivačem Škola može osigurati i druge sigurnosne mjere.

Ravnatelj

dr. sc. Saša Sambolek